Ilolintu
Ilolintu! iltalaulus,
 Ai kun käypi kaunolta!
 Mielusasti metsolossa
 Kuuntelen mä kaikuja.

 Puhus pieno ystäväisen
 Mitä laulus laatinee,
 Mistä hauska heljä äänes
 Visertäin nyt virkkonee.

 ”Älä vaadi’ veisukieltä
 ”Puhumalla purkamaan,
 ”Jos et tunne’, tietos ei saa
 ”Tutkituiksi tuntojan”.

 ”Sanat sulle’ suuhun anot
 ”Ajatukset aivohin
 ”Luoja: mulle lemmen innon,
 ” Laulu-kielen kaunihin”.

 Sama lempi leimua tääll’
 Sydämestä suljetust’;
 Voi! mull’ ei, kun sulle, suotu
 Lievityksen laulamust’.

A[ntero]. W[arelius].

Antero Warelius
Runot